Diari Oficial de la Generalitat Valenciana


Sumari del DOGV 1313, del 29-05-1990 (1990/817590)

ORDRE de 3 de maig de 1990, de la Conselleria de Cultura, Educació i Ciència, per la qual es convoca un curs d'especialització en educació musical per a professores i professors d'Educació General Bàsica de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/03/(1)/dof/vci/html**

### Dades del document

Número de DOGV
:   1313

Data del DOGV
:   29-05-1990

Secció del DOGV
:   DISPOSICIONS GENERALS

Número del document
:   1990/817590


Data del document
:   03-05-1990

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de maig de 1990, de la Conselleria de Cultura, Educació i Ciència, per la qual es convoca un curs d'especialització en educació musical per a professores i professors d'educació general bàsica de la Comunitat Valenciana.  
La legislació vigent en ordenació educativa considera l?educació musical com un factor imprescindible en la formació i en el desenvolupament integral de la persona i estableix que, integrada en l?àrea d'expressió artística, ha d'ensenyar-se amb caràcter obligatori en els nivells de l?educació general bàsica. Això planteja la necessitat de proporcionar al professorat idoni la formació necessària perquè l?educació musical s'ensenye en aquests cicles educatius amb els nivells de qualificació adequats.  
Per això, i fent ús de les competències que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Article primer.  
Es convoca un curs d'especialització en educació musical per a funcionaris i funcionàries de carrera docent, amb estudis musicals de grau elemental del conservatori, que presten serveis en centres públics d'EGB de la Comunitat Valenciana.  
Article segon  
S'aproven les bases per què es regeix aquesta convocatòria, que s'inclouen com a annex I en aquesta ordre.  
Article tercer  
Les despeses derivades de la realització d'aquest curs aniran a càrrec del programa 432.10 del pressupost de l'any 1990 i a les aplicacions pressupostàries que determine la naturalesa de les despeses.  
DISPOSICIONS FINALS:  
Primera  
Per possibilitar el desplegament i l?execució adequats d'aquesta ordre, es faculta els directors generals amb competències en la matèria perquè dicten les disposicions adients per aplicar-la.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 3 de maig de 1990.  
El Conseller de Cultura, Educació i Ciència,   
ANTONIO ESCARRE ESTEVE  
ANNEX I  
Bases per què es regeix aquesta convocatòria  
Primera. Organització del curs.  
L?organització del curs correspondrà a la Direcció General d'Ordenació i Innovació Educativa.  
La Conselleria de Cultura, Educació i Ciència subscriurà els convenis adients amb la Universitat de València per a la realització d'aquest curs.  
Segona. Objectius i característiques del curs.  
Aquest curs té com a objectiu desplegar un pla de formació teòrico - pràctica de l?especialista en educació musical en l?ensenyament primari. Aquest pla s'inscriu en el marc del programa «Música a l?escola» promogut per aquesta Conselleria per a la progressiva normalització de l?educació musical en els centres escolars de la Comunitat Valenciana com a àrea educativa integrada en el seu projecte pedagògic.  
El curs tindrà un màxim de 35 participants i la durada serà d'un curs acadèmic complet.  
L?estructura del curs respon al disseny següent:  
1. Sessions lectives dels curs: 380 hores distribuïdes al llarg de l'any escolar en 12 períodes intensius de 5 dies de durada cada un, en règim d'internat. Aquestes sessions de formació teòrico-pràctica abasten:  
1.1. Un programa sistemàtic, el desplegament del qual comprén els mòduls següents: bases psicològiques de l?educació musical, didàctica del llenguatge musical, educació auditiva, música-moviment, educació vocal, direcció coral, anàlisi musical, conjunt instrumental i harmonitzacions.  
1.2. El desplegament amb caràcter monogràfic de les aportacions a l?educació musical de Z. Kodaly, C. Orff, E. Willems, J.E. Dalcroze, J. Ward.  
2. Activitats de seminari. 110 hores dedicades a l?elaboració dels mòduls de programació i dels recursos didàctics a realitzar en les pràctiques docents en l'aula. Cada seminari es reunirà amb una periodicitat quinzenal com a mínim.  
3. Pràctiques docents dirigides, durant l?horari escolar 600 hores aproximadament, dedicades a ensenyar l?educació musical en el cicle mitjà, que s'aplicarà en els centres que els siguen assignats. Al final de cada trimestre es presentarà una memòria del desplegament i de l'avaluació de l?experimentació realitzada.  
Durant aquest període de pràctiques, els participants en el curs tindran al seu càrrec la docència directa amb els alumnes del cicle mitjà de l?EGB i coordinaran la implantació del projecte curricular d'educació musical en el centre. Per això constituiran el Departament de Música del qual seran responsables i es reuniran amb el professorat de pre-escolar i cicle inicial quinzenalment com a coordinadors de l?àrea i participaran en les sessions de coordinació del cicle mitjà per a integrar l?educació musical en la programació general del cicle.  
Tercera. Requisits dels aspirants.  
A aquesta convocatòria poden concórrer les funcionàries i els funcionaris de carrera docent que presten serveis en centres d'EGB de la Comunitat Valenciana, i que han realitzat estudis de grau elemental en el conservatori. Si no es cobreixen totes les places amb els aspirants que acrediten aquests requisits, la Comissió de selecció queda facultada per tenir en compte les sol·licituds dels qui estan cursant aquests estudis en un conservatori. I en el supòsit de ser admesos, la concessió a aquests professors del diploma d'aquest curs d'especialització, una vegada han superat les proves d'avaluació final, queda condicionada a l'acreditació prèvia del diploma d'estudis musicals del grau elemental del conservatori com a requisit terminal del curs.  
Quarta. Formalització i termini de presentació de les sol·licituds.  
Les sol·licituds s'hauran de presentar al Registre General de la Conselleria de Cultura, Educació i Ciència, als Serveis Territorials de Cultura i Educació o als centres de professors, sense perjudici del que disposa l'article 66 de la Llei de Procediment Administratiu.  
A les sol·licituds s'adjuntarà la documentació següent:  
1. Instància de sol·licitud segons el model de l'Annex II.  
2. Fotocòpia compulsada del diploma de grau elemental de música o, si mancava, del certificat d'estudis del conservatori.  
3. Currículum acadèmic de les professores o professors sol·licitants, en què ha de constar l?experiència docent en l?àrea d'educació musical (especificant les fonts i els recursos utilitzats) i la participació en activitats de renovació pedagògica en aquest camp (indicant la seua durada, el professorat, breu descripció dels continguts i l?organisme promotor).  
El termini de presentació de les sol·licituds serà d'un mes a partir de l?entrada en vigor d'aquesta ordre.  
Cinquena. Selecció de les sol·licituds.  
La convocatòria serà resolta per una comissió presidida pel Director General d'Ordenació i Innovació Educativa o per la persona en qui delegue, i composta per:  
- Un representant de la Direcció General de Règim Econòmic i de Personal, designat pel director general corresponent, a nivell, almenys, de cap de servei.  
- El cap del Servei de Formació del Professorat.  
- Un membre de l?equip de coordinació del Programa «Música a l?escola».  
- El director del curs.  
- El director d'un centre de professors, designat pel Director General d'Ordenació i Innovació Educativa.  
Actuarà com a secretari de la Comissió, amb veu però sense vot, un funcionari de la Direcció General d'Ordenació i Innovació Educativa.  
A les reunions de la Comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
La selecció s'efectuarà en dues fases:  
1. Valoració de la documentació aportada d'acord amb el barem de mèrits que s'adjunta en l'Annex III, considerant només els mèrits que estiguen prou acreditats.  
2. Selecció definitiva a la vista dels resultats obtinguts en la prova d'aptitud, el contingut de la qual s?especifica en l? Annex IV.  
La Comissió seleccionarà fins a 35 aspirants al curs i hi inclourà uns altres cinc aspirants més de reserva, si n'hi ha que reuneixen els requisits, que cobriran, si s'escau, les baixes o renúncies que es produesquen entre els seleccionats en primer lloc.  
La relació dels seleccionats es farà pública en la Conselleria de Cultura, Educació i Ciència, en els Serveis Territorials de Cultura i Educació i en els centres de professors, i hi haurà un termini de cinc dies per a reclamar davant la comissió seleccionadora. Una vegada resoltes les reclamacions es farà pública la llista definitiva de professors admesos en el Diari Oficial de la Generalitat Valenciana, i es confeccionarà una llista d'espera.  
Els aspirants que figuren en aquesta llista seran cridats segons l?ordre en què hi apareguen, si es produeix alguna baixa o renúncia entre els professors i professores inicialment admesos.  
Sisena. Retirada de la documentació.  
La documentació presentada pels concursants podrà retirar-se del programa «Música a l?escola» de la Direcció General d'Ordenació i Innovació Educativa, durant els dos mesos següents a la publicació de la resolució en el Diari Oficial de la Generalitat Valenciana, directament per l?interessat o per la persona autoritzada. Transcorregut el termini es perdrà tot dret sobre aquesta.  
Setena. Condicions de participació del professorat.  
1. La matricula i l'assistència al curs són gratuïtes.  
Els professors participants amb residència fora de la localitat de realització de cada fase del curs tindran l'allotjament i la manutenció gratuïts en les residències reservades a aquest efecte, i també les despeses per desplaçament d'anada i tornada de cada període setmanal lectiu si la distància des de la localitat de residència a la seu del curs excedeix els 20 quilòmetres.  
2. La Conselleria de Cultura, Educació i Ciència farà el nomenament i la provisió dels substituts als centres d'on procedeixen els professors seleccionats per participar en el curs.  
3. Els professors participants seran eximits de l'activitat docent durant els períodes lectius d'aquest curs. En els períodes de pràctiques els professors es dedicaran a impartir l?educació musical en el cicle mitjà cobrint amb això el seu horari lectiu en els centres. Durant el temps de jornada laboral no lectiva es dedicaran a coordinar el projecte curricular d'educació musical amb el professorat de pre-escolar i cicle inicial. Durant els períodes de pràctiques els centres deixaran lliure aquest professorat una vesprada a la setmana per tal que puguen realitzar les tasques corresponents als seminaris permanents.  
4. L?avaluació dels professors participants es realitzarà mitjançant qualificacions de cada fase dels curs i tindrà en compte tant l'assimilació dels continguts teòrics com les aptituds acreditades en la realització de les activitats pràctiques. Es considera un requisit indispensable l'assistència i la realització de la totalitat de les activitats programades del curs, amb excepció de les absències justificades i sempre que aquestes no excedesquen del 20% de l?horari de classes total. L?avaluació global dels assistents s'expressarà en termes d?«apte» i «no apte».  
5. Les professores i els professors que superen el curs obtindran el Diploma d'Especialista en Educació Musical per a l?Ensenyament Primari expedit per la Universitat de València. La Conselleria de Cultura, Educació i Ciència realitzarà els tràmits necessaris per a l?homologació d'aquest diploma pel Ministeri d'Educació i Ciència.  
6. Les professores i professors que superen aquest curs d'especialització es comprometen a ensenyar l?educació musical en el cicle mitjà durant els tres cursos acadèmics següents en els centres que els siguen assignats.  
7. Aquests professors quedaran assignats a centres que garantesquen l?educació musical en els nivells de pre-escolar i cicle inicial ensenyada pel professorat del centre que ha cursat o que cursa el pla de formació del programa «Música a l?escola» orientat a aquests cicles.  
Veure annex  
 ANNEX III  
 Barem  
 Professor d'Educació Musical per a l'ensenyament primari  
 Puntuació màxima acumulable  
Apartats per cada apartat.  
1. Titulació musical  
 - Títol grau mitjà conservatori 5  
 - Diploma de gran elemental conservatori 3  
2. Altres estudis musicals  
 - Per títols del mateix nivell o superior als esmentats  
 per a accedir a aquestes places l'5  
 - Pedagogia musical 1  
 - Cant 1  
 - Direcció coral o instrumental 1  
3. Experiència docent musical 1  
Aquests mèrits s'hauran d'acreditar mitjançant fotocòpia compulsada.  
 ANNEX IV  
 Prova d'aptitud  
A. 1. Prova de veu (afinació, impostació, articulació, qualitat tímbrica).  
2. Prova de ritme (percussió corporal, instrumental, moviment).  
3. Llenguatge musical: dictats-lectura vista.  
B. Desenrotllar una sessió didàctica donats uns supòsits (recurs bàsic, edat, nombre de xiquets, objectius, etc.).


Còpia Permalink ELI